ભાઈબીજના દિવસે કોરિયોગ્રાફર ફરાહ ખાનના પતિ શિરીષ કુંદર સોશિયલ મીડિયા યૂઝર્સના નિશાના પર આવી ગયો છે. એક તરફ જ્યાં આ દિવસે લોકોએ પોત-પોતાના ભાઈઓને યાદ કર્યા, ત્યાં શિરીષને દાઉદ ઈબ્રાહિમની યાદ આવી. આ કારણે તે ટ્વીટર પર ખૂબ ટ્રોલ થયો. શિરીષે શનિવારે ભાઈબીજની શુભેચ્છાઓ પાઠવતા દાઉદ ઈબ્રાહિમની તસવીર પોસ્ટ કરી. ત્યારબાદ ટ્વીટર પર યૂઝર્સ ભડકી ગયા અને તેમણે ઉપરાછાપરી રોષભરી કૉમેન્ટ્સ શરૂ કરી દીધી.